kardosdrur/scandi-wiki huggingface dataset:
Anders Hartington Andersen

Anders Jakob Hartington Andersen (1. februar 1907, Vetterslev – 10. januar 1996, Himmelev) var en dansk atlet.

Hartington Andersen begyndte at løbe for AIK Roskilde omkring 1925. Han emigrerede 1930 til Canada og løb for den canadiske klub Altoma Calgary da han ved OL 1932 blev nummer ti i det olympiske maratonløb i Los Angeles med tiden 2,44,38. Han flyttede tilbage til Danmark 1934 og satte i 1935, som medlem af Hellas Roskilde, dansk rekord på 20km og vandt danske mesterskaber på samme distance 1934-1938 og på maraton 1934, 1935 og 1939. Han deltog i sit andet OL, da blev han nummer 30 i marathonløbet ved OL 1936 i Berlin med tiden 2,56,31.

Danske mesterskaber 
  1939 Maraton 2:50:35 
  1938 20km
  1937 20km
  1936 Maraton 2:36.19
  1936 20km
  1935 20km
  1935 10.000 meter 32:15.6
  1934 20km
  1934 Maraton 2:50.03
  1928 10.000 meter 33:17.5
  1927 10.000 meter 33:28.0

Eksterne henvisninger 
 DAF i tal Hartington Andersen
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Langdistanceløbere fra Danmark
Danske OL-deltagere i atletik
Atleter fra Hellas Roskilde
Deltagere for Danmark ved sommer-OL 1912
Maratonløbere fra Danmark
Syl Johnson

Syl Johnson (født 1. juli 1936, som Sylvester Thompson, død 6. februar 2022) var en amerikansk blues- og soul-sanger.

Blandt Johnsons mest kendte indspilninger er "Take Me to the River", der oprindeligt blev indspillet af Al Green i 1974. Green fik et mindre hit med sangen, men Johnsons version fra 1975 nåede større udbredelse og nåede nr. 7 på den amerikanske Billboard R&B-hitliste.

Sangere fra USA
Guitarister fra USA
Bluesmusikere fra USA
Musikproducere fra USA
Afroamerikanere
Personer fra Mississippi
Christian Markersen

Christian Markersen (17. september 1908, København – 28. maj 1982, København) var en dansk atlet. Han var frem til 1931 medlem af AIK 95 derefter i IF Sparta.

Markersen deltog ved OL 1932 i Los Angeles hvor han blev slået ud efter en 6. plads i sit indledende 1500 meter heat på tiden 4:06.5. Han vandt seks danske mesterskaber, Kongepokalen tre gange og Fortunløbet to gange.

Danske mesterskaber 
 
  1935 8km cross
  1934 1500 meter 4:01.0
  1934 8km cross
  1934 800 meter 1:58.8
  1933 1500 meter 4:03.6
  1932 8km cross
  1931 1500 meter 4:00.4
  1929 1500 meter 4:09.6
  1928 1500 meter 4:12.0
  1928 800 meter 2:01.4

Personlige rekorder 
 1500 meter: 3.58.1 (1932)

Eksterne henvisninger 
 DAF i tal Christian Markersen 

Mellemdistanceløbere fra Danmark
Danske OL-deltagere i atletik
Atleter fra AIK 95
Atleter fra Sparta Atletik
Personer fra København
Deltagere for Danmark ved sommer-OL 1912
Sean Reinert

Sean Reinert (født 27. maj 1971, død 24. januar 2020) var en amerikansk musiker, bedst kendt for sin position som trommeslager i Cynic og Æon Spoke. Han er kendt for sit tekniske, originale og kreative trommespil.

Han har udtalt, at trommeslagere som Dave Miranda, Charlie Benante, Gene Hoglan, Dave Lombardo og Neil Peart har haft stor indflydelse på ham.

I 1991 sluttede Paul Masvidal (og fra Cynic) og Reinert sig til Death for at indspille albummet Human. Derved blev Cynic sat på pause, men genoptaget igen da turnéen med Death var overstået.

I 1993 blev Cynics debutalbum Focus udgivet gennem Roadrunner Records. Efterfølgende gik gruppen i opløsning, og Reinert sluttede sig til gruppen Portal, og senere med sit nuværende band Æon Spoke, hvor hans barndomsven Paul Masvidal også var med i. I efteråret 2006 bekræftede Cynics hjemmeside, at gruppen ville blive genforenet til en turné, hvor Masvidal og Reinert ville deltage. Dette fandt sted i sommeren 2007.

I maj 2014 afslørede han offentligt sin homoseksualitet sammen med sin kollega fra Cynic, Paul Masvidal.

Diskografi 
 Death − Human (1991)
 Cynic − Focus (1993)
 Sean Malone − Cortlandt (1996)
 Gordian Knot − Gordian Knot (1999), Emergent (2003)
 Æon Spoke − Above the Buried Cry (2004), Aeon Spoke (2007) 
 Aghora − Aghora (2000), Formless (2006)
 C-187 − Collision
 Cynic – Traced in Air (2008)

Referencer

Eksterne henvisninger 

 
 

Trommeslagere fra USA
Sharabha

Sharabha (sanskrit: शरभ, kannada: ಶರಭ) er i hinduismen et ottebenet mytologisk dyr, der er delvist løve og delvist fugl. Ifølge Sanskrit litteratur er Sharabha mægtigere end både løven, som den kan dræbe, og elefanten. Dyret kan desuden hoppe over en dal. I senere litteratur er Sharabha en ottebenet hjort.

I den hinduistiske vaishnavisme er "Sharabha" et af guden Vishnus navne, mens Sharabha i buddhismen optræder i  Jataka Fortællingerne som Buddha i et tidligere liv.

References

Buddhisme
Hinduisme
Overnaturlige væsner
Johannes Keilstrup

Johannes Keilstrup (født 15. maj 1901 i Vejle) var en dansk atlet og ølhandler. Han var frem til 1929 medlem af Vejle IF derefter i Københavns IF

Keilstrup vandt det danske mesterskaber på 5000 meter 1929.

Johannes Keilstrup var far til Geert Keilstrup.

Danske mesterskaber 
  1930 5000 meter 15:19.0
  1929 5000 meter 15:15.5
  1928 5000 meter 15:38.3
  1927 5000 meter 15:34.0
  1923 10.000 meter 34:33.0

Eksterne henvisninger 

 DAF i tal Johannes Keilstrup

Langdistanceløbere fra Danmark
Atleter fra Vejle IF
Atleter fra Københavns IF
Personer fra Vejle
John Hicks

John Hicks (født 8. april 1904, død 20. maj 1989) var en engelsk økonom. Han var ven og discipel af John Maynard Keynes og skabte bl.a. IS-LM-modellen, der på en relativt letforståelig måde sammenfattede nogle af principperne i Keynes' makroøkonomiske tankegang i et enkelt diagram. IS-LM-modellen brugtes i mange år som en hovedmodel på økonomistudierne verden over og spiller endnu i dag en vigtig rolle i den indledende økonomi-undervisning på universitetsniveau mange steder. 

John Hicks modtog Sveriges Riksbanks pris i økonomi i 1972.

Økonomer fra Storbritannien
Nobelprismodtagere i økonomi
Nobelprismodtagere fra Storbritannien
Henri Paul Cartan

Henri Paul Cartan (født 8. juli 1904, død 13. august 2008) var en fransk matematiker. Cartan studerede ved École normale supérieure sammen med blandt andre André Weil, Jean Dieudonné og Jean Leray. Sammen med Weil, Dieudonné, Szolem Mandelbrojt og yderligere et par franske matematikere, oprettede han matematikergruppen Bourbaki, som har haft meget stor indflydelse på 1900-tallets matematik.

Matematikere fra Frankrig
Personer fra Nancy
Franskmænd i 1900-tallet
Franskmænd i 2000-tallet
Joanne Woodward

Joanne Gignilliat Trimmier Woodward (født 27. februar 1930 i Thomasville, Georgia, USA) er en amerikansk filmskuespiller, gift med Paul Newman (1958-2008; hans død).

Hun debuterede i 1955, og modtog Oscar-prisen for sin rolle i The Three Faces of Eve (Evas tre ansigter, 1957). Hun udviklede sig siden til at blive en af Hollywoods førende karakterskuespillere i film som The Long, Hot Summer (Den lange varme sommer, 1958) og A Fine Madness (Altid i stødet, 1966). Hun spillede hovedrollen i ægtemandens instruktørdebut Rachel, Rachel (Rachel, Rachel - en jomfru på 35, 1968) og har siden medvirket i de fleste af hans film, bl.a. Tennessee Williams-filmatiseringen The Glass Menagerie (Glasmenageriet, 1987). Hun havde også en rolle i Philadelphia (1993).

Hun var også den første, 9. februar 1960, som fik en stjerne på Hollywood Walk of Fame.

Eksterne henvisninger 
 

Skuespillere fra Georgia
Oscar for bedste kvindelige hovedrolle
Hollywood Walk of Fame
Amerikanere i 1900-tallet
Amerikanere i 2000-tallet
Alexander Grelland

Alexander Grelland (født 9. januar 1966 i Lillehammer, Norge) er en norsk/dansk atlet (stangspringer). Han startede karrieren i Norge først i Spydeberg IL senere fra 1987 i Indre Østfold. Han kom til Danmark for at gå på Bagsværd Kostskole og var han først i Bagsværd AC og fra 1990 medlem af Sparta til vinteren 2001. Han gik derefter til Københavns IF og fra 2003 i Hvidovre AM. Han var under nogle år i 1980'erne på St. Lawrence University i New York. Grelland er norsk statsborger men med amerikanske rødder.

Danske mesterskaber 
  2005 Stangspring 4,35 
  2004 Stangspring 4,85    
  2003 Stangspring 4,30  
  2002 Stangspring 4,70    
  2002  Stangspring inde 4,70  
  2001 Stangspring 4,61   
  2001 Stangspring inde 4,60  
  1999 Stangspring 4,80 
  1994 Stangspring 4,80  
  1991 Stangspring 4,70  
  1990 Stangspring 4,90

Norske mesterskaber 
  1988 Stangspring 4,85
  1987 Stangspring 4,80
  1986 Stangspring 4,70

Bedste resultat 
 Stangspring: 5,20 (1991)

Ekstern henvisning 
 DAF i tal Alexander Grelland I  /II 
 Norske mesterskab i stangspring – Friidrett.no
 SportExcel Medarbejdere 

 

Stangspringere fra Danmark
Stangspringere fra Norge
Atleter fra Bagsværd AC
Atleter fra Sparta Atletik
Atleter fra Københavns IF
Atleter fra Hvidovre AM
Personer fra Lillehammer
Niels Kjær (atlet)

Niels Kjær (født 1946) er en tidligere dansk atlet. Han var medlem i Østerbro-klubben Københavns IF og vandt som kun 19-årig en bronzemedalje ved de danske mesterskaber i længdespring 1965. Han sprang allerede som 17-årig over syv meter, da han nåede karrierens længste med 7,03.

Danske mesterskaber 
  1965 Længdespring 6,88.
  1963 Femkamp 2859 point

Personlige rekorder 
 100 meter: 11,0 Frederiksberg Stadion 5. maj 1963
 200 meter: 23,0 Gentofte Stadion 22. september 1963
 800 meter: 2:02,8 1963
 Længdespring: 7,03 Frederiksberg Stadion 7. juli 1963
 Trespring: 12,50 1963
 Spydkast: 56,27 1964
 Femkamp: 2859p (6,53 - 51,14 - 23,0 - 32,86 - 4:33,9) Gentofte Stadion 22. september 1963

Eksterne henvisninger 
 "Officielle Efterretninger" og "DAF i tal" 

Længdespringere fra Danmark
Atleter fra Københavns IF
Niels Kjær (flertydig)

Niels Kjær er navnet på flere personer:

 Niels Kjær – (1946—) dansk atlet
 Niels Kjær – (1949—) dansk præst og digter.
Mogens Bechgaard

Mogens Bechgaard (født 17. marts 1922 i Lemvig, død 2. august 1988) var en dansk politiker, tømmerhandler og atlet.

I perioden 1963-1966 var Bechgaard, som repræsenterede en borgerliste, borgmester i Farum Kommune.

Som ung var Bechgaard en dygtig roer og sprinter. Han var medlem af Københavns IF og vandt en bronzemedalje ved DM i 1945 på 200 meter, fik tre DM-guldmedaljer og satte to danske rekorder i stafet. Han var tre gange på landsholdet.

Danske mesterskaber 
  1945 200 meter 23,0

Personlige rekorder 
 100 meter: 11,3 (1943)
 200 meter: 23,0 (1945)
 400 meter: 50,8 (1945)
 1000 meter: 2.42,5 (1945)

Referencer

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100-årsjubilæum 24. oktober 1992.

Tidligere borgmestre fra Danmark
Sprintere fra Danmark
Atleter fra Københavns IF
Torydemokrati

Torydemokrati  (en. Primrose League)  er et progressivt og reformpolitisk program fremsat af den britiske konservative politiker Randolph Churchill omkring 1883 for at vinde den almindelige befolkning for det partiets sociale reformer.

Kilde 

Storbritanniens politik
Penge (London)

Penge er en forstad til London i distriktet Bromley. Den ligger 11,4 km sydøst for Charing Cross.

Eksterne henvisninger 
 Penges historie
 En tur igennem Penge
 Virtuel Penge 
 Pengeforum 
 Historiske billeder fra Penge

Bromley
Forstæder til London
Penge (flertydig)

Penge har flere betydninger:
 Penge – mønter og sedler
 Penge, London – forstad til London
 Penge (film) – dansk stumfilm fra 1916 instrueret af Karl Mantzius
 Penge (dokumentarfilm) – dansk dokumentarfilm fra 1954 instrueret af Henning Carlsen
Olof Palme-prisen

Olof Palme-prisen indstiftedes 6. februar 1987 som en årlig pris for betydelig indsats i en ånd af Olof Palme. Prisen uddeles af Olof Palmes minnesfond, der er oprettet af Palmes familie og bestyrelsen for Socialdemokraterne, Palmes parti. 

Prisen var oprindeligt på 100.000 svenske kroner, men forhøjedes først i 1998 til 50.000 amerikanske dollars og siden i 2005 til 75.000 amerikanske dollars.
Den første modtager var Cyril Ramaphosa, generalsekretæren for den national fagforening af minearbejdere i Sydafrika.

Prismodtagere 

 1987: Cyril Ramaphosa, Sydafrika
 1988: FN's fredsbevarende styrker under Javier Pérez de Cuéllar
 1989: Václav Havel, Tjekkoslovakiet
 1990: Harlem Désir og SOS Racisme, Frankrig
 1991: Amnesty International
 1992: Arzu Abdullayeva og Anahit Bayandour, Armenien og Aserbajdsjan
 1993: Studenter for Sarajevo
 1994: Wei Jingsheng, Kina
 1995: palæstinensiske Fatah Youth, israelske Labour Young Leadership og Peace Now
 1996: Casa Alianza under ledelse af Bruce Harris, Centralamerika
 1997: Salima Ghezali, Algeriet
 1998: Uafhængige medier i det tidligere Jugoslavien repræsenteret af Veran Matic, Serbien, Senad Pecanin, Bosnien-Hercegovina og Victor Ivancic, Kroatien
 1999: Kurdo Baksi, Björn Fries og "Föräldragruppen i Klippan", Sverige
 2000: Bryan Stevenson, USA
 2001: Fazle Hasan Abed, Bangladesh
 2002: Hanan Ashrawi, Palæstina
 2003: Hans Blix, Sverige
 2004: Anna Politkovskaja, Ljudmila Aleksejeva og Sergej Kovaljov, Rusland
 2005: Aung San Suu Kyi, Burma
 2006: Kofi Annan (FN's generalsekretær 1997-2006) og Mossaad Mohamed Ali (The Amel Centre for the Treatment and Rehabilitation of Victims of Torture in South Darfur), Ghana og Sudan
 2007: Parvin Ardalan, Iran
 2008: Denis Mukwege, Demokratiske Republik Congo
 2009: Carsten Jensen, Danmark
 2010: Eyad El-Sarraj, Gaza
 2011: Lydia Cacho og Roberto Saviano.
 2012  Radhia Nasraoui og Waleed Sami Abu AlKhair

Eksterne link 
 Fondens hjemmeside

Henvisninger 

Hædersbevisninger fra Sverige
Etableret i 1987
Thomas (album)

Thomas er debutalbummet fra den danske popsanger Thomas Helmig, der blev udgivet den 21. marts 1985 på Genlyd. Albummet solgte 15.000 eksemplarer. "Fed lykke" var oprindeligt indspillet af Gasolin' til filmen Prins Piwi (1974), og blev af Gasolin' udsendt som single i 1973.

Spor

Medvirkende
Kim Sagild – producer, guitar, guitar-synth, keyboards, percussion, kor, bas (spor 7 og 9)
Tom Andersen – teknik
Johannes Stærk – teknik, yderligere keyboards (spor 1 og 7)
Thomas Helmig – sang, keyboards
Mads Michelsen – trommer, percussion, keyboards (spor 7)
Per Chr. Frost – bas
Jesper Mardahl – yderligere bas (spor 6)
Claes Antonsen – percussion (spor 7)
Mek Pek – sang (spor 6)
Niels Mathiasen – tenorsaxofon
Kenneth Agerholm – trombone
Ole Hansen – trumpet
Søs Fenger – kor, backing-lead (spor 2)
Tamra Rosanes – kor
Nanna – kor, korarrangementer
H-27 All Stars – kor (spor 9)

Referencer

Eksterne henvisninger
 Thomas på Discogs

Thomas Helmig-album
Album fra 1985
Lige på kornet

'Lige på kornet kan henvise til:

Lige på kornet (film) - (originaltitel:In the Line of Fire  en film fra 1993, instrueret af Wolfgang Petersen Lige på kornet (TV-show) - (originaltitel: The Chasers' War on Everything) er et australsk satireshow.
2 (album)

"2" er det andet studiealbum fra den danske popsanger og sangskriver Thomas Helmig. Albummet var ligesom efterfølgeren Kære maskine (1987), udgivet under Thomas Helmig Brothers, et band der foruden Helmig bestod af Palle Torp, Claes Antonsen, Uffe Fink Isaksen, Simon West og Henrik S. Poulsen. Det blev udgivet den 4. februar 1986 på Genlyd.

Spor

Medvirkende 
 Thomas Helmig – sangskriver, producer, keyboard
 Kim Sagild – producer, Ibanez-guitar
 Uffe Fink Isaksen – bas, percussion
 Simon West – keyboard
 Palle Torp – elektrisk guitar
 Claes Antonsen – trommer
 Knud Erik Nørgaard – blæsere
 Niels Hoppe – blæsere
 Stig Boel – blæsere
 Nanna – kor
 Søs Fenger – kor
 Tamra Rosanes – kor

Hitlisteplacering

Kilder

Eksterne henvisninger 
 2  på Discogs

Thomas Helmig-album
Album fra 1986
Howard Zinn

Howard Zinn (født 24. august 1922 i Brooklyn, New York, død 27. januar 2010 i Santa Monica i Californien) var en amerikansk historiker og politolog. Han havde siden 1960'erne været en markant forkæmper for borgerrettigheder og mod krig. Politisk var han inspireret af både marxisme, anarkisme, socialisme og socialdemokrati. Hans mest kendte bog er "A People's History of the United States".

I 1958 skrev han sin doktorafhandling om Fiorello H. LaGuardias karriere i Kongressen, men det var som politisk aktivist han skulle blive kendt. I 1963 blev han fyret fra Spelman College ved Atlanta University Center efter at have støttet et studentoprør mod collegets filosofi om at uddanne "unge fruer". I 1964 begyndte han ved Boston University hvor han hurtigt blev aktiv i modstanden mod Vietnamkrigen. Zinn havde erfaring fra 2. verdenskrig og havde selv været med første gang napalm blev brugt, og vidste derfor af egen erfaring at det ikke kun dræber soldater, men også civile. Han har også sagt at denne erfaring har fået ham til at stille kraftige spørgsmålstegn ved andre tilfælde af bombning af civile, som i Dresden, Hiroshima og Nagasaki.

I 1968 besøgte han Hanoi og bidrog til at frigive de første tre amerikanske krigsfanger. Sammen med Daniel Ellsberg og Noam Chomsky bidrog han i 1971 til at offentliggøre hemmeligstemplede dokumenter om de diplomatiske relationer mellem USA og Vietnam siden 1945. Zinn har siden været en af de største amerikanske eksperter på Vietnamkrigen. I tråd med dette har han også kritiseret amerikanskledet krigførelse i Jugoslavien, Afghanistan og Irak.

Zinn var mest kendt for "A People's History of the United States" som har solgt over en million eksemplarer i USA. I modsætning til traditionel amerikansk historieskrivning så Zinn her udviklingen fra de undertryktes side – fra Columbus og de første kolonialisters forsøgsvise udryddelse af urbefolkningen, via slavehandelen og de uværdige forhold amerikanske arbejdere har levet under til borgerrettigheder og krigsmodstand. I 2003 deltog blandt andre Danny Glover, Alice Walker, Kurt Vonnegut og Marisa Tomei ved en begivenhed i forbindelse med salget af eksemplar nummer en million.

Zinn har udgivet flere verbalplader, samt en plade sammen med bandet Resident Genius, og han har også skrevet skuespil.

Referencer 

Faglitterære forfattere fra USA
Historikere fra USA
Personer fra New York
Politologer fra USA
Amerikanere i 1900-tallet
Amerikanere i 2000-tallet
Katrine Veje

Katrine Vejsgaard Veje (født 19. juni 1991) er en dansk fodboldspiller, der spiller for Everton i FA WSL og for Danmark. Hun spillede for FC Rosengård i Damallsvenskan fra 2020 til 2022 og for Arsenal i FA WSL, hvortil hun kom i begyndelsen af 2019 efter halvandet år i franske Montpellier. Hun har tidligere i to omgange spillet i  Brøndby IF og i Vejle BK, Odense BK, LdB FC Malmö i Sveriges Damallsvenskan og Seattle Reign FC i National Women's Soccer League i USA.

Hun blev i 2007 hædret med prisen for Årets talent på kvindesiden. Veje har spillet på kvindelandsholdet siden 2009 og har spillet 130 landskampe (pr. 22. oktober 2021) for Danmark.

Hæder

Klub 
LdB FC Malmö
 Damallsvenskan: 2011, 2013
 Svenska Supercupen: 2011, 2012

Brøndby IF
 Elitedivisionen: 2015, 2017
 DBUs Landspokalturnering for kvinder: 2015, 2017

Seattle Reign FC
NWSL Shield: 2015

Arsenal
FA Women's Super League: 2018-19

Landshold 
Danmark
 Bronze ved EM i fodbold for kvinder 2013 (Danmark og Norge fik bronze som tabende semifinalister)
 Sølv ved EM i fodbold for kvinder 2017

Noter

Eksterne henvisninger 

Fodboldspillere fra Danmark
Personer fra Fredericia
Kvindelige fodboldlandsholdsspillere fra Danmark
Fodboldspillere fra Vejle Boldklub
Fodboldspillere fra Odense Q
Fodboldspillere fra Brøndby IF (kvinder)
Fodboldspillere fra FC Rosengård
Fodboldspillere fra Montpellier HSC (kvinder)
Fodboldspillere fra Arsenal W.F.C.
Fodboldspillere fra OL Reign
Fodboldspillere fra Everton F.C. (kvinder)
21st Century Breakdown

21st Century Breakdown er det ottende studiealbum af den amerikanske rock-trio Green Day. Albummet blev udgivet overalt 15. maj 2009, og røg direkte ind på DK Hitlisten #1 og nummer ét i over 20 andre lande verden over. Albummet er produceret af Butch Vig. Bandet påbegyndte arbejdet på pladen i januar 2006. 45 sange blev skrevet af sanger og guitarist Billie Joe Armstrong i oktober 2007, men bandets medlemmer påbegyndte ikke arbejdet med Vig indtil januar 2008. Sangskrivningen og indspilningsprocessen tog omtrent 3 år, før albummet blev helt færdig i april 2009.

Kritikere verden over tog generelt positivt imod albummet. Især Billie Joe's sangskrivning blev rost. Green Day begyndte sin verdensturné i sommeren 2009, med 21st Century Breakdown World Tour 2009 / 2010, hvor de startede i USA og videre gennem Europa og videre til Asien og Japan. Den 9. oktober 2009 gæstede bandet København, med en komplet udsolgt koncert i Forum. De kom igen næste sommer, til Skive Festival 2010 den 2. juni.

Singler 
"Know Your Enemy" var førstesingle fra albummet og blev udgivet april 2009, måneden før selve albummet udkom. Næste singler udgivet var: "21 Guns", "East Jesus Nowhere" og "21st Century Breakdown". Bandet udgav "Last of the American Girls" som sidste single fra albummet.

Priser 
Pladen har vundet op til flere betydningsfulde priser, og ved Grammy-uddelingen 2010 kunne bandet hive prisen for Best Rock Album hjem.

Album- og koncerttrackliste 
Albummet er delt op i tre akter: Heroes and Cons, Charlatans and Saints  og Horseshoes and Handgrenades.

21st Century Breakdown World Tour 2009 / 2010 

Da Green Day gæstede Danmark i oktober 2009, blev der både spillet sange fra deres nye og ældre album, som Dookie og Insomniac.

Setlist, GREEN DAY, Forum København, 9. okt. 09:

 "Song of the Century"
 "21st Century Breakdown"
 "Know Your Enemy"
 "East Jesus Nowhere"
 "Holiday"
 "The Static Age"
 "Before the Lobotomy"
 "Are We the Waiting"
 "St. Jimmy"
 "Boulevard of Broken Dreams"
 "Hitchin' a Ride"
 "When I Come Around"
 "Jaded"
 "Longview"
 "Basket Case"
 "She"
 "King For A Day"
 "21 Guns"
 "American Eulogy"
 "American Idiot"
 "Minority"
 "Macy's Day Parade"
 "Good Riddance (Time of Your Life)"

Referencer

Eksterne henvisninger 
 

Green Day-album
Album fra 2009
Konceptalbum